Hansi Hinterseer vender tilbage til Aalborg og giver koncert i marts 2012. Det fortalte han de 5400 ellevilde Hansi-fans, der havde sikret sig billet til koncerten i Gigantium.

Selvom Hansi Hinterseer havde et tæt program med pressemøde, lydprøver og aftensmad, inden han skulle på scenen et par timer efter sin ankomst til Aalborg, nåede han at plante et kendis-træ i Kildeparken. Træplantningen fandt af praktiske grunde sted i koncertarenaen Gigantium, hvor schlagerkongen fra Østrig takkede pænt for, at han måtte få et blivende minde om sit første koncertbesøg i Aalborg. Senest har Sylvia Vrethammar, John Cleese, Katherine Jenkins, Guns N' Roses, KISS og Stevie Wonder plantet et træ I parken.